Príloha č. 1 k zmluve: Inštalácie dopravného značenia

**Špecifikácia plnenia,**

**technické požiadavky**

1. Špecifikácia (opis) predmetu plnenia: inštalácie, demontáže a opravy dopravných značiek a ich nosičov vrátane dodávky/prenájmu súvisiacich výrobkov s ich dopravou na miesto použitia podľa špecifikácie uvedenej v Prílohe č. 2 zmluvy, a. i. súvisiace činnosti vyplývajúce zo zmluvy a jej príloh.
2. Dopravné značky zahŕňajú: zvislé dopravné značky: výstražné značky, značky upravujúce prednosť a dodatkové tabuľky s tvarom križovatky, zákazové značky, príkazové značky, informatívne prevádzkové značky, informatívne smerové značky, informatívne iné značky, dodatkové tabuľky, osobitné označenia a dopravné zariadenia: vodiace dopravné zariadenia, výstražné dopravné zariadenia, ostatné dopravné zariadenia, parkovacie zariadenia, ktoré sa používajú na zabránenie alebo na obmedzenie vjazdu vozidiel tam, kde je ich jazda zakázaná alebo obmedzená (podľa zákona NR SR č. 8/2009 Z. z. a vyhl. MV SR č. 9/2009 Z. z. v znení neskorších predpisov). Rozmery dopravných značiek: zmenšený/ základný/zväčšený rozmer - v zmysle STN 01 8020 v platnom znení.
3. Pri vykonávaní plnenia je zhotoviteľ povinný dodržiavať technické normy, technické predpisy, všeobecne záväzné právne predpisy a nariadenia v platnom znení v čase vykonávania plnenia, najmä: STN EN 12899-1 Trvalé zvislé dopravné značky. Časť 1: Trvalé dopravné značky, STN EN 12899-3 Trvalé zvislé dopravné značky. Časť 3: Smerové stĺpiky a odrazky, STN EN 13422+A1 Dopravné zariadenia na pozemných komunikáciách. Prenosné vodiace bezpečnostné zariadenia. Dopravné kužele a dopravné valce (Konsolidovaný text), STN 01 8020 Dopravné značky na pozemných komunikáciách, STN 42 0142 Rúrky oceľové zvárané presné a závitové. Technické dodacie predpisy, STN 42 5723 Rúrky z ocelí tried 11 a 12 pozdĺžne zvárané hladké do vonkajšieho priemeru 152 mm. Rozmery, STN 73 3050 Zemné práce. Všeobecné ustanovenia, STN 73 6005 Priestorová úprava vedení technického vybavenia, STN EN 12767 Pasívna bezpečnosť nosných konštrukcií vybavenia pozemných komunikácií. Požiadavky a skúšobné metódy, STN 73 6110 Projektovanie miestnych komunikácií, STN 73 6101 Projektovanie ciest a diaľnic, STN 73 6102 Projektovanie križovatiek na pozemných komunikáciách; primerane k predmetu zmluvy technicko-kvalitatívne podmienky (ďalej len „TKP“) a technické podmienky (ďalej len „TP“): TKP časť 0 Všeobecne, TKP časť 11 Dopravné značenie, TKP časť 20 Oceľové konštrukcie, TP 012 (TP 04/2005) Použitie zvislých a vodorovných dopravných značiek na pozemných komunikáciách, TP 013 (TP 05/2005) Systém hodnotenia zvislých dopravných značiek a vodorovných dopravných značiek, TP 015 (TP 08/2005) Všeobecné zásady na použitie retroreflexných dopravných gombíkov na pozemných komunikáciách + Dodatok č. 1, TP 015 (TP 09/2006) Použitie, kvalita a systém hodnotenia dopravných a parkovacích zariadení, TP 069 (TP 06/2013) Použitie dopravných značiek a  dopravných zariadení na označovanie pracovných miest, **a.i. súvisiace;** TKP a TP sú dostupné na webovej stránke: [www.ssc.sk](http://www.ssc.sk), zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, vyhlášku MŽP SR č. 532/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v znení neskorších predpisov, zákon NR SR č. 223/2001 Z. z. o odpadoch a o zmene a doplnení niektorých zákonov v  znení neskorších predpisov, vyhláška MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch, vyhláška MŽP SR č. 365/2015 Z. z., ktorou sa ustanovuje Katalóg odpadov v znení neskorších predpisov, zákon NR SR č. 17/2004 Z. z. o poplatkoch za uloženie odpadov v znení neskorších predpisov, zákon NR SR č. 137/2010 Z. z. o ovzduší v znení neskorších predpisov, zákon NR SR č. 543/2002 Z. z. o ochrane prírody a krajiny v znení neskorších predpisov, zákon NR SR č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, zákon NR SR č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, zákon NR SR č. 513/2009 Z. z. o dráhach a o zmene a doplnení niektorých zákonov v znení neskorších predpisov, zákony a nariadenia týkajúce sa bezpečnosti a ochrany zdravia, predpisy o bezpečnosti práce a technických zariadení, najmä: zákon NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhláška MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, vyhláška SÚBP č. 59/1982 Zb. ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláška MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, vyhláška MV SR č. 121/2002 Z. z. o požiarnej prevencii v znení neskorších predpisov, zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, zákon FZ ČSFR č. 513/1991 Zb. obchodný zákonník v znení neskorších predpisov, a. i. súvisiace.
4. Zhotoviteľ zodpovedá za ochranu priestoru pracoviska (miesta plnenia), za jeho zabezpečenie, označenie výstražnými tabuľami a výstražnými páskami, ako aj za škody vzniknuté porušením svojich povinností podľa § 373 a nasl. Obchodného zákonníka.
5. Zhotoviteľ bude vykonávať plnenie bez vylúčenia cestnej premávky na dotknutej pozemnej komunikácii len s jej čiastočným obmedzením. Zhotoviteľ sa zaväzuje zabezpečiť všetky nevyhnutné opatrenia na dosiahnutie minimálnych obmedzení v cestnej premávke.
6. Zvislé dopravné značky musia byť upevnené tak, aby vplyvom poveternostných podmienok a premávky nedochádzalo k ich deformácii, mechanickému kmitaniu, posunutiu, pootočeniu a pod. a aby nezasahovali do vymedzenej časti dopravného priestoru stanoveného voľnou šírkou a voľnou výškou pozemnej komunikácie (STN 73 6010, STN 73 6101).
7. Dočasné dopravné značenie (ďalej len „DDZ“) potrebné na označenie miesta plnenia obstará, dopraví na miesto použitia a osadí zhotoviteľ. Zhotoviteľ zodpovedá aj za udržiavanie DDZ počas plnenia a za jeho odstránenie po ukončení plnenia.
8. Zhotoviteľ zodpovedá za to, že DDZ bude osadené v súlade so zákonom NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a vyhláškou MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov.